google/wiki40b huggingface dataset:
Grammoptera ustulata

Utseende

En liten (5-9 mm), brun, middels slank trebukk. Antennene er nesten så lange som kroppen og stort sett mørke, slik skiller den seg fra den vanligere Grammoptera ruficornis som har gulrøde antenner. Hodet er nokså bredt med markerte tinninger og kraftig innsnørt hals. Pronotum er omtrent så langt som bredt, klokkeformet sett ovenfra, med bakhjørnene trukket ut til korte, spisse pigger. Dekkvingene er til sammen bare litt bredere enn pronotum, parallellsidige, brune med mørkere spiss. Beina er slanke og brunrøde. Larven er opptil 12 millimeter lang, med tre par tydelige bein, spredte, lange hår på kroppen og et par vorter lengst bak på undersiden.

Levevis

Larvene utvikler seg i døde grener av løvtrær, særlig eik, helst døde grener på ellers levende, gamle trær. Arten finnes særlig i gamle havnehager. Larveutviklingen tar trolig ett år. De voksne billene kan finnes i mai-juli, gjerne på blomster.

Utbredelse

Arten er utbredt i Europa østover til Kaukasus. I Norge er den bare funnet i Østfold og Vestfold.
Shirvan-2 kraftverk

Shirvan kraftverk nr 2 er et varmekraftverk med kogenerasjon i provinsen Khorasan i det norsøstlige Iran. Det har en installert produksjonskapasitet på 1449 MW, fordelt på 3 like store blokker á 483 MW hver. Teknologien er levert av bl.a Doosan, Ansaldo og Siemens.
Anlegget ble utbygd i årene 2006–2010. Brenselstypen er naturgass og bensin.Dette er landets fjerde største varmekraftverk målt etter installert effekt.
For konge og fedreland

For konge og fedreland var en av de illegale avisene som ble utgitt under den tyske okkupasjonen av Norge under andre verdenskrig.
For konge og fedreland ble startet høsten 1941, rett etter at okkupantene hadde inndratt radioapparatene. Det var først og fremst en radioavis, som brakte videre nyhetene fra London-sendingene. Men avisen brakte også annet stoff.
Den ble startet av Henrik Weber. Første året var driften beskjeden, men i 1942 ble arbeidet trappet kraftig opp. Sigurd Fr. Herbern hadde nå hovedansvaret for avisen. Ellers deltok blant andre Stig Bille, Gunnar Eide, Thorleif Holth, Erling Moe og Knut Westlund. I perioder deltok også Gregers Gram fra kompani Linge i arbeidet med avisen, når han av og til befant seg illegalt i landet. Gram ble senere skutt av tyskerne under et oppdrag i Norge.
For konge og fedreland hadde skaffet et relativt «trygt» produksjonssted, da Herbern hadde innredet et hemmelig rom i sitt sommerhus på øya Killingen i Lysakerfjorden utenfor Bygdøy. Tyskerne gjennomførte en gang razzia på stedet på jakt etter en hemmelig sender, uten at de klarte å avdekke avisens skjulested.
Tidlig på sommeren 1944 rullet imidlertid Gestapo opp avisen, og både Herbern og flere distributører ble arrestert.
Noen skannete eksemplarer av avisen finnes her.
Pinheyella

Utseende

En stor, okergul påfuglspinner med store øyeflekker på alle fire vinger. Hver vinge har tre rette, purpurfargede tverrbånd av varierende bredde, to som ligger tett ved hverandre langs ytterkanten og et smalere i vingens indre del. Den brokete fargede larven har korte pigger men ingen hår.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Afrika.
Chenxi

Chenxi (kinesisk: 辰溪县; pinyin: Chénxi Xiàn) er et fylke i provinsen Hunan i Folkerepublikken Kina. Det ligger i byprefekturet Huaihua.
Befolkningen var på 506 923 innbyggere i 1999.
Reidar Furu

Filharmoniker

Reidar Furu fikk sin kontrabassutdanning i Stockholm og ble i 1931 etter prøvespill bassist i Oslo Filharmoniske Orkester hvor han virket til sin avgang i 1970. Furu  mottok i 1932 et studiestipendium fra Johan Selmer og Marie Selmers legat, Han var Filharmoniens solobassist fra 1943 til 1957. Hans etterfølger som solobassist ble Henrik Lindemann.

Orkesterformann

Som Filharmoniens orkesterformann fra 1950 til 1955 tok Furu helhjertet del i planlegging og gjennomføring av de fire store Norgesturnèene som tok sin begynnelse med Nord-Norge i 1951 og fortsatte i 1952, 1953 og 1954 med store turnèer til Sørlandet, Vestlandet og Østlandet. Odd Grüner-Hegge medvirket som dirigent, og Filharmonien nådde på den måten titusener av tilhørere i Distrikts-Norge. En annen viktig sak som ble løst i Reidar Furus formannstid var pensjonsordningen for musikerne og deres etterlatte. Filharmonisk Selskaps styreformann var overrettssakfører Iver Holter Alnæs som kjempet en hård kamp for orkestrets utvidelse, orkesterselskapets økonomiske konsolidering og musikernes sosiale rettigheter.

Pedagog

Reidar Furu underviste i en årrekke ved Musikkonservatoriet i Oslo hvor blant andre Alf Blyverket (Kringkastingsorkestret) og Rolf Windingstad (Oslo-Filharmonien) samt komponisten Finn Mortensen var hans elever i kontrabass.

Studiomusiker og all round bassist

I 1930-, 40- og 50-årene var Reidar Furu en svært aktiv kontrabassist som ble mye brukt i kino-, teater- og restaurantorkestre samt ved grammofoninnspillinger og innspilling av filmmusikk. Han var medlem av Ingebret Haalands solistensemble som samlet mange av Oslos beste musikere og ga jevnlige konserter i Universitetets aula med kongefamilien blant tilhørerne på 1. rad. Han spilte også kammermusikk og medvirket ved mange framføringer av Franz Schuberts Forellenkvintett. Domkantor Rolf Karlsen benyttet Reidar Furu som fast bassist i Collegium Musicum ved konserter og radiosendinger.
RRS «Ernest Shackleton»

RRS «Ernest Shackleton» er et britisk forskningsskip operert av British Antarctic Survey. Hun er primært et logistikkskip brukt for å forsyne forskningsstasjoner i Antarktis. Skipet ble bygget ved Kværner Kleven Leirvik i 1995 og sjøsatt som MV «Polar Queen». British Antarctic Survey overtok skipet i 1999 og døpte henne om til RRS «Ernest Shackleton» etter den britiske polarforskeren Ernest Henry Shackleton. Hun erstattet RRS «Bransfield».
Koilesyria

Koilesyria (tidvis skrevet Kølesyria) er en betegnelse som benyttes om Fønikia og Palestina i den hellenistiske tidsalder hvor de hellenistiske stormaktene Ptolemeerriket i Egypt og Selevkidriket i øst kjempet om disse landområdene. Ptolemeernes og seleukidernes kamper om Koilesyria er kjent som de syriske krigene som fant sted i den hellenistiske tidsalder. Striden om Koilesyria sto på i tidsrommet 301 f.Kr. til 198 f.Kr. til landet ble endelig erobret av seleukidekongen Antiokos III den store. Med innlemmelsen i Selevkidriket i 198 f.Kr. opphøret begrepet Koilesyria i historiebøkene.
«Koilesyria», fra gammelgresk Κοίλη Συρία, tradisjonelt antatt å ha meningen «fullstendige», «hele» Syria. Det hellenistiske begrepet Koilesyria opptrer første gang hos den romerske generalen og skribenten Arrianos (Lucius Flavius Arrianus) i hans Anabasis (2.13.7) og har blitt omfattende diskutert. Det kan tyde på at det ganske enkelt har vært en avskrift av arameiske kul, «alle», «hele», identifiserte alt av Syria, ganske nær den anvendelsen som tidligere har vært foreslått.
Første gang og faktisk den eneste offisielle bruken av betegnelsen var i løpet av perioden til Selevkidrikets overherredømme av regionen, en gang mellom rundt 200 f.Kr. og 64 f.Kr. I denne perioden ble begrepet «Koilesyria og Fønikia» eller «Koilesyria» også benyttet i smalere betydning for å referere til de tidligere ptolemeiske områdene som selevkidene nå kontrollerte, det vil si området sør for elven Eleutheros. Denne bruken ble benyttet av Strabon og i de jødiske Makkabeerbøkene. Imidlertid da Eunapios fra Sardes, en gresk sofistisk filosof, skrev at hovedstaden i Koilesyria var selevkidebyen Antiokia, lå den faktisk nord for Eleutheros. I tillegg har andre greskspråklige forfattere benyttet begrepet «Palestina» for å referere til regionen i denne perioden, slik som Polemon av Athen og Pausanias.
2002 AA29

Asteroide 2002 AA₂₉ (eller 2002 AA29) er en nærjordsasteroide oppdaget januar 2002 av LINEAR. Asteroiden følger en «hesteskoformet» bane som gjør at den kommer nær jorden hvert 95. år som den følger jordbanen rundt sola og vil, i nesten 600 år, se ut til å gå i bane rundt planeten. Den måler 60 meter på tvers.
8. januar 2003 var asteroiden omtrent 5,9 mill. km unna jorda, det nærmeste på de neste hundre åra.
Richard Gott og Edward Belbruno fra Princetonuniversitet har spekulert på om 2002 AA29 kan ha blitt dannet sammen med jorda og Theia. Dette er den teoretiske planeten som ifølge den foreslåtte kjempenedslagsteorien kolliderte med jorda tidlig i historien til solsystemet.
Banen til asteroiden gjør det relativt lett å bringe tilbake steinprøver til jorda for analyse.
Air Bud

Handling

Josh og hans familie flytter til en ny by, og føler seg ensom der. En dag mens han står og trener basketball for seg selv, kommer det en bortkommen hund, Buddy (en golden retriever), forbi. Ikke nok med at Josh og Buddy blir gode venner – det viser seg at Buddy er ganske god i basketball.
Enigmavariasjonene

Variations on an Original Theme for orchestra, Op. 36 ("Enigma"), vanligvis omtalt som Enigmavariasjonene er en suite med et tema og fjorten variasjoner, skrevet for orkester av Edward Elgar i 1898–99. Verket er Elgars best kjente storskala-komposisjon, både på grunn av musikken i seg selv, og gåtene gjemt i den. Elgar dediserte verket til «mine venner som er avbildet i det». Hver variasjon er et følelsesladd portrett av en av hans nærmeste venner.

Historie

En variant av historien om stykkets fødsel er at etter en slitsom dag med undervisning i 1898 satt Elgar ved pianoet og dagdrømte. En melodi han spilte fanget oppmerksomheten til hans kone, som likte den og ba ham gjenta den for henne. Han begynte deretter, for å underholde sin kone, å improvisere variasjoner over denne melodien, hvor hver variasjon enten var et musikalsk portrett av en av deres venner, eller i den musikalske stilen den det gjaldt ville ha brukt. Elgar utvidet og orkestrerte deretter disse improviserte temaene til Enigmavariasjonene.
Stykket ble urfremført i St. James Hall i London 19. juni 1899, Hans Richter dirigerte. Kritikerne var først irriterte over laget med mystifisering, men hyllet substansen, strukturen og orkestreringen av verket, som har vært populært siden da.
(Enigmavariasjonene er også et drama fra 2002 med Toralv Maurstad og Geir Kvarme i rollene, dreier seg om gåten mellom mennesker – Hvem er det du elsker når du elsker noen?
Forfatter: Erik-Emmanuel Schmitt
Regissør: Kjetil Bang-Hansen)

Besetning

Verket er instrumentert for 2 fløyter (en dobler piccolo), 2 oboer, 2 b-klarinetter, 2 fagotter, kontrafagott, 4 valthorn, 3 F-trompeter, 3 tromboner, tuba, pauker, tamburin, triangel, stortromme, symbal, orgel og strykere (fiolin, bratsj, cello og kontrabass)

Struktur

Verket består av temaet, etterfulgt av fjorten variasjoner. Variasjonene springer ut fra temaets melodiske, harmoniske og spesielt rytmiske elementer, og den fjortende variasjonen er utvidet så den utgjør en finale.
Elgar dediserte verket til my friends pictured within og i partituret er hver variasjon merket med enten et kallenavn eller initialer, som et hint til identiteten til den av vennene variasjonen omhandler. Seksjonene i stykket er som følger:

Referanser i annen musikk

Elgar selv siterte mange av sine egne verker, inklusive «Nimrod» (Variasjon 9) i The Music Makers, et korverk fra 1912.
I 1995 hadde Rob Dougan en hit med «Clubbed to Death» hvor pianostemmen minner om temaet og variasjonene 1 og 12. Dette ble av noen ansett enten som en ny 15. variasjon eller et forsøk på å gjenskape det skulte gåtetemaet. Dette ble brukt i filmen The Matrix fra 1999 hvor melodien (og derved temaet av Elgar) ble spilt under «kvinnen i rødt»-scenen.
David Ives skrev et skuespill som hentet navn fra variasjonene. Steve Spiegl tok med en jazzversjon av variasjon nummer 9 på sitt album «Enigma». Temaet fra Enigmavariasjonene brukes også av On Thorns I Lay, et gresk rockeband, på deres sang «A Blue Dream», fra albumet «Orama» (1997).
Carposinidae

Utseende

Små til middelsstore (vingespenn opptil noe over 40 mm) møll med brede vinger. Hodet er forholdsvis lite, palpene er lange og fremoverrettede, antennene middels lange og trådformede. Forvingene er avlangt trekantede, gjerne grå eller brunlige med mørkere tegninger. Bakvingene er avlange, noe kortere enn forvingene, bleke på farge. Både for- og bakvinger har forholdsvis lange hårfrynser langs ytter- og bakkantene. Beina er lange og slanke, med markerte sporer. Larvene er bleke med sparsomme, stive børster.

Levevis

Larvene borer i blader, blomster, knopper, stengler eller frukter, eller de lager galler. De angriper mange forskjellige plantefamilier, blant annet den sørlige bartrefamilien Podocarpaceae og flere familier av tofrøbladete planter.

Skadedyr

Flere arter kan gjøre noe skade i fruktdyrking, ved at larvene borer inne i fruktene. Carposina niponensis angriper særlig ferskner, mens Carposina sasakii kan gjøre skade både på eple og fersken.
Stuping under Panamerikanske leker 2011

Stuping under Panamerikanske leker 2011. Stuping var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om åtte titler, fire for damer og fire for menn. Mexico ble beste nasjon, de vant alle de åtte gullmedaljene.
Michio Ashikaga

Japans herrelandslag

Michio Ashikaga spilte 7 landskamper for Japans herrelandslag.
¡Uno!

Singler

Det er utgitt tre singler fra albumet; «Oh Love», «Kill The DJ» og «Let Yourself Go». «Kill The DJ» ble kun lansert i Europa og Oseania via iTunes, mens «Let Yourself Go» kun ble lansert i Nord-Amerika via iTunes.
Norsk helsearkiv

Norsk Helsearkiv er en del av Arkivverket. Norsk helsearkiv skal motta fysiske og elektroniske pasientjournaler fra offentlige og private virksomheter i spesialisthelsetjenesten når pasienten har vært død i 10 år. Pasientjournalene skal lagres i Helsearkivregisteret for all fremtid og det er pålagt evig taushetsplikt om innholdet.
Opplysninger i Helsearkivregisteret kan gjøres tilgjengelig for forskere og pårørende. Når opplysninger brukes i forskning, skal de som hovedregel utleveres uten kjennetegn som innebærer at avdøde kan identifiseres.

Etablering

Etableringen av Norsk helsearkiv bygger på forslagene i NOU 2006:5, Norsk helsearkiv - siste stopp for pasientjournalene. Sommeren 2009 ble det bestemt at Norsk helsearkiv skulle legges til Tynset.   
Stortinget vedtok i lov av 22. juni 2012 nr 47 som gir hjemler for virksomheten i Norsk helsearkiv.  
Helse- og omsorgsdepartementet har utarbeidet forskrift om Norsk helsearkiv og Helsearkivregisteret (Helsearkivforskriften). Helsearkivforskriften ble vedtatt i offisielt statsråd fredag 18. mars 2016.  
Organisasjonen Norsk helsearkiv skal legge tilrette for etableringen av Norsk helsearkiv på Tynset, og har per april 2016 elleve ansatte. Norsk helsearkiv organiseres som en enhet i Arkivverket. Helse- og omsorgsdepartementet har det overordnede ansvar og er oppdragsgiver for etableringen av Norsk helsearkiv.

Lokalisering

Norsk Helsearkiv er samlokalisert med Riksarkivet ved Sognsvann i Oslo, men vil etablere seg på Tynset når arkivbygget er ferdigsstilt.
Slaget ved Angamos

Forspill

Etter slaget ved Iquique hvor Huáscar hadde beseiret en chilensk korvett, ble Chiles kontroll over farvannet utfordret. Huáscar angrep etter dette flere havner og kapret transportskip med forsyninger.
Chile ønsket kontroll til sjøs før en landoffensiv mot bolivianske og peruanske områder i nord ble igangsatt. Dette var logistisk viktig for å kunne forsyne troppene sjøveien.
Etter å ha eskortert en troppekonvoi til Antofagasta den 20. september, omorganiserte Galvarino Riveros den chilenske flåtestyrken i to skvadroner (se slagorden under). Målet var å enten ta kontroll over eller senke det peruanske panserskipet Huáscar.

Chilensk strategi

Riveros skvadron skulle avvente Grau og de peruanske skipene ved Antofagasta, mens den andre chilenske skvadronen under Latorre skulle ligge lengre fra kysten til nord for Kapp Angamos. Om Riveros skvadron fikk Grau i syne, skulle den ta opp forfølgelsen og hindre ham fra å unnslippe sydover igjen, før Latorre kunne komme til og angripe.

Peruansk strategi

Korvetten Unión som kunne holde 13 knop greide å seile nordøst og unnslippe de chilenske skvadronene. Huáscar derimot var ikke i stand til å komme unna, og måtte ta opp kampen mot den overtallige fiendeflåten.

Slaget

07.15: Grau får Latorres skvadron i sikte. Unión seiler nordøst for å komme unna.
09.25: Huáscar åpner ild mot Cochrane ved Kapp Angamos. Latorre setter kursen mot Huáscar, men gjengjelder foreløpig ikke ilden.
09.40: Cochrane får Huáscar innen effektiv kanonrekkevidde og starter et bombardement. Mange peruanske sjømenn blir skadet. Roret på Huáscar skades, men det lykkes etter kort tid å sette nødror.
10.00: Broen på Huáscar treffes av artilleriild fra Cochrane. Admiral Grau og hans adjutant Diego Ferré dør. Kapteinløytnant Elías Aguirre Romero overtar nå kommandoen.
10.10: Huáscar senker flagget, men det heises snart igjen og kampen gjenopptas.
10.22: Huáscar omringes av chilenske krigsskip og bombardementet fortsetter. Kapteinløytnant Elías Aguirre Romero blir også etterhvert drept. Kommandoen går til løytnant Pedro Garezon, som sammen med de andre gjenlevende offiserene snart beslutter å prøve å senke båten, før den havner på chilenske hender.
10.54: Motorrommet på Huáscar evakueres og vann slippes inn for å senke båten.
11.08: Huáscar bordes. Mannskapet tas som krigsfanger. Chilenske sjømenn greier å slukke branner og stoppe vannet som strømmer inn i skipets motorrom, og tar over skipet.

Etterspill

Den peruanske marinen var etter tapet av panserskipet Huáscar, samt det tidligere tapet av Independencia ved Punta Gruesa, betydelig svekket og dette betydde i praksis en slutt på sjøkampene under salpeterkrigen. Den chilenske marinen tok også snart i bruk Huáscar under eget flagg.
Sentralt var det også at etter det avgjørende sjøslaget ved Angamos, kunne den chilenske hæren få forsyninger sjøveien og sto friere til å innlede et angrep på de boliviansk-peruanske styrkene i nord.
Tallene over drepte og sårede under slaget varierer noe i ulike kilder.
Ustasja

Ustasja er en separatistisk organisasjon av kroatiske fascister. Organisasjonen ble dannet i 1929 med baser i Italia og Ungarn. Leder (poglavnik) av bevegelsen var Ante Pavelić.
I 1930-årene hadde organisasjonen 500 til 600 medlemmer, og drev med terrorvirksomhet i Jugoslavia. I 1934 gjennomførte den et attentat mot kong Aleksandar I av Jugoslavia og Frankrikes utenriksminister Louis Barthou.
Etter at Jugoslavia ble okkupert av Tyskland i 1941, ble de tyske troppene hilst velkommen av store deler av den kroatiske og slovenske befolkningen. Under den andre verdenskrig stod denne bevegelsen i spissen for den såkalte selvstendige kroatiske stat, og organiserte folkemord og etnisk rensning på flere hundre tusen serbere, samt mange tusen sigøynere og jøder. Under krigen var Ante Pavelić i realiteten statsleder i det vestlige Jugoslavia (Den uavhengige staten Kroatia) med tysk støtte.
Etter den andre verdenskrig ble mange av medlemmene dømt til døden og henrettet, men lederen klarte å unnslippe til Argentina. Bevegelsen fortsatte sin terrorvirksomhet blant annet i Sverige, hvor den stod bak flere terrorhandlinger i 1970-årene.
Fossemvatnet

Fiske

Fossemvatnet har tidligere vært anadromstrekning, men nå er oppgangen av fisk hindret av et kraftverk på Byafossen. Fossemvatnet har tidligere hatt en god bestand av ørret og røye. I dag er det bra med ørret, men bestanden av røye er utsatt på grunn av utsetting av krepsedyret Mysis relicta. Mysisen har spredd seg ned fra Snåsavatnet. I tillegg er gjedde satt ut i vassdraget. Dette påvirker rekrutteringen av ørret. Siste arten som ble påvist i Fossemvatnet var sik. Hvordan dette påvirker vatnet er enda ukjent, men flere lovlige og ulovlige utsettinger har skapt en god del trøbbel for økologien i Fossemvatnet. Det er også registrer elvemusling i vassdraget. Både oppover i Forneselva og ved innløp fra Snåsavatnet ved Sunnan.
Arendal torv

Historikk

Til midt på 1800-tallet gikk sjøen helt inn hvor tovet er idag. Stedet hadde dengang navnet «Pollen», mens det som heter Pollen i dag, het den gang «Ytre Poll». Det gikk en kanal inn der det som i dag er Havnegaten, og en fra Kittelsbukt der hvor Strandgaten er idag. Gjenfyllingen begynte etter bybrannen i 1863. Gatehandlerne holdt seg i Kirkegaten og rundt «Det gamle politikammeret», men flyttet så inn på det nye torvet. Det var frem til første halvdel av 1900-tallet midtpunktet i handelsbyen Arendal.

Bruk

På Arendal torv omsatte bøndene fra byens nabokommuner sine produkter. I dag er handelsvirksomheten begrenset, men det arrangeres «Bondens marked» nest siste lørdag i hver måned fra april til desember. Det er også faste blomsterhandlere på torvet. Torvet har lang tradisjon som endestasjon for byens 17. mai-tog, hvor idag 17. mai talen holdes foran Arendal bibliotek.

Bygninger

Omkring Arendal torv er det flere bevarte bygninger fra gjenreisingen etter bybrannen, det er også en kjøpmannsgård i empirestil fra før brannen. En av de mest markante bygningene er det nye biblioteket, som er oppført etter kommunesammenslåingen i 1992, 7. mai 1998.

Utsmykninger

Torvet har blitt utsmykket med en skulptur og to fontener. Den eldste fontenen er en jernfontene laget av A. Hendyside & Co i Derby, England. Den ble kjøpt inn av «nogle for byens forskjnnelse interesserede mænd», og skjenket byen 17. oktober 1873. Kostnaden var 2732,50 NOK. Den var opprinnelig plassert midt på torget. Den ble fjernet på 1930-tallet, men ble i 1978 plassert tilbake. I 1983 ble den flyttet til nåværende plassering, til fordel for en ny større moderne fontene. Den originale bassengfronten var i granitt, men ble byttet ut med en mindre i betong.
Foran biblioteket står skulpturen «Torso» av Kristian Blystad. Den er av grovhugget diabas, og står på lys glatt granittsokkel. Den ble innkjøpt av Arendal kommune i forbindelse med byggingen av Arendals nye bibliotek, som ble åpnet i 1998.
Stavanger Sykepleierhøgskole

Stavanger Sykepleierhøgskole var en høgskole for sykepleierutdanning i Stavanger. Skolen er i dag en del av Universitetet i Stavanger.
Høyskolen ble etablert i 1988 da Røde Kors Sykepleierskole (etablert i 1920) og Stavanger Sanitetsforenings sykepleierskole (etablert i 1948) fusjonerte. Begge skolene var opprinnelig eid og drevet av organisasjoner – Røde Kors og Norske Kvinners Sanitetsforening, men ble overtatt av staten i 1981.
1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger). Stavanger Sykepleierhøgskole ble da slått sammen med Sosialhøgskolen i Stavanger til én avdeling for helse- og sosialfag.
The Dreamer

The Dreamer er et musikkalbum med Kid Andersen, utgitt i 2007.
Clarina

Utseende

Middelsstore (vingespenn 50-80 millimeter), lysbrune svermere.
Forvingens indre halvdel er markert lysere enn den ytre, med et skarpt skille mellom.

Levevis

Larvene lever på planter i vinfamilien (Vitaceae).

Utbredelse

Slekten har sitt kjerneområde i Tyrkia, men forekommer også på Kypros, i Syria, Iran og Irak.